Die Groen Konkoksie! | Alta Cloete
← Random gedagtes: Om tyd te maak …
Random gedagtes: Om te rou is harde werk →
Die grootste nuutjie was die Groen Konkoksie (ook gedoop die Groen Dood :)) – 'n groente shake met bestanddele wat my aanvanklik die jitters gegee het. Basies bevat dit 'n paar bestanddele wat van die goed is met die hoogste voedingswaarde gekombineer met die laagste energielading. Dis ook veronderstel om alkalies te wees en allerhande onheile wat met te veel suur verband hou, teen te werk. Persoonlik dink ek die grootste voordeel is dié een in jou kop – dit laat voel 'n mens regtig vreeslik in beheer, verstandig en gesond! Dis iets heilsaam wat jy kan drink wanneer jy vir daardie onbereikbare iets lus is (wat my gewoonlik laataand pak) – die rede waarom ek vir jare baie Coke Light gedrink het – en toe gelukkig my fout agtergekom het.
Tot my verstomming is dit toe glad nie so sleg soos dit klink nie. Dis eintlik vir my nogal baie lekker. (Maar as jy vol fiemies is oor stukkies in jou drankie, gaan jy dalk swaar kry hiermee.)
Hier is die resep min of meer (hoeveelhede kan natuurlik gewissel word na smaak.) Met geurmiddels kan 'n mens natuurlik na hartelus speel. Dit vries baie goed, jy kan dus 'n groot hoeveelheid op 'n slag maak. Wanneer ontvries, drink jy dit met lemoensap (omtrent die helfte). Ek voeg met die mengslag heelwat lemoensap in en by die drink minder, want my versappertjie moet begin met genoeg vloeistof, anders brand hy uit.
1 pak baba- of slaai spinasie (die klein blaartjies, nie Popeye se variasie met die lang, donkergroen blare nie)
Twee of drie stokke seldery
Suurlemoensap as jy wil
Bietjie lemoensap net om vloeibaar te maak
Kap alles fyn en versap dan.
Verdun met lemoensap wanneer drink. En ysblokkies as jy wil.
Waarskuwing: Dis baie sleg as dit nie lekker koud is nie!
Tweede waarskuwing: Moenie oop laat staan nie – dit word bitter! Hou in yskas in 'n bedekte houer, of vries tot gebruik.
2 responses to "Die Groen Konkoksie!"
Ek het 'n hele paar keer die afgelope week gelees dat asyn, enige soort, goed is vir 'n mens! Blykbaar maak dit nie suur nie. Alkalies is goed.